**Gradivo za medije**

**Evropski teden zmanjševanja odpadkov 2010**

**Projekt Vrečka na vrečko**

**Kazalo**

**1. Umestitev problematike v širši okoljski kontekst** ...........................................2

 **1.1. Problematika plastičnih vrečk** .....................................................................2

 **1.2. Alternativa plastičnim vrečkam** .................................................................. 2

**2. Evropski teden zmanjševanja odpadkov in projekt Vrečka na Vrečko** ........... 3

 **2.1 Evropski teden zmanjševanja odpadkov** ..................................................... 3

 **2.2 O projektu Vrečka na vrečko** ......................................................................... 3

 **2.3 Časovnica dogodkov** ...................................................................................... 4

 **2.4 O organizatorjih projekta** .............................................................................. 9

 **2.5 Partnerji in pokrovitelji projekta** ................................................................... 10

**1. Umestitev problematike v širši okoljski kontekst**

 **1.1. Problematika plastičnih vrečk**

V Sloveniji količine odpadkov naraščajo, od leta 2002 do 2008 so narasle za 55 %. Večino odpadkov odložimo na odlagališčih, kar je najslabši možni način ravnanja z odpadki. S tem zavržemo naravne vire, ki jih je na zemlji omejeno. Za življenje, kot ga živimo danes, bi potrebovali 2.5 Zemlje in ne le eno. Moramo se začeti obnašati bolj racionalno.

Najboljši odpadek je tisti, ki ne nastane. Projekt Vrečka na vrečko opozarja, da je prišel tudi v Sloveniji čas za to, da se lotimo preprečevanja nastajanja odpadkov, ki ga EU zakonodaja opredeljuje kot prioritetni način ravnanja z naravnimi viri. V Sloveniji na leto porabimo od 150 do 300 plastičnih vrečk na osebo, ki jih v povprečju uporabljamo le okoli 20 min. Zakaj, ko pa lahko namesto vseh teh uporabimo le eno. S tem prispevamo k ohranitvi naravnih virov, varčujemo z energijo, potrebno za proizvodnjo plastičnih vrečk, poleg tega pa prispevamo k temu, da se odlagališča počasneje polnijo. In še Slovenija bi bila veliko bolj čista, saj plastične vrečke ne bi več v tako velikih količinah krasile obrežij rek. V Sloveniji recikliramo le 3-4% plastičnih vrečk, kar pomeni, da ostale končajo na odlagališčih in v naravi. Plastične vrečke se razkrajajo tudi do 1000 let in predstavljajo grožnjo za naravo ter za zdravje ljudi in živali. Pri tem velja poudariti tudi, da so vrečke narejene iz neobnovljivih surovin, kot sta nafta in zemeljski plin.

 **1.2. Alternativa plastičnim vrečkam**

Namesto uporabe plastičnih vrečk se tako spodbuja uporabo platnenih vrečk za večkratno uporabo, velik poudarek pa je tudi na ozaveščanju ljudi o pomenu varovanja okolja in narave. In kakšna je alternativa plastičnim vrečkam? Mnogi posamezniki dokazujejo, da plastičnih vrečk v resnici ne potrebujemo. Alternative plastičnim vrečkam so: košare, vrečke iz blaga, torbe ali pa škatle, ki jih ima vsaka trgovina ogromno. V mnogih državah in mestih po vsem svetu (Irska, San Francisco, Melbourne, Kitajska, Izrael, Južna Afrika) so plastične vrečke prepovedali ali pa je potrebno zanje plačati okoljsko takso, ki ljudi vzpodbudi, da dobro premislijo, preden vrečko kupijo. Največ vrečk namreč v Sloveniji razdelijo trgovine brezplačno. V društvu si prizadevamo za prenos dobre prakse iz Irske, ki je leta 2002 uvedla okoljsko takso na plastične vrečke v višini 33 centov. Takso se plača le za plastične vrečke, ki jih trgovci delijo brezplačno pri blagajni in ne za tiste, v katere damo meso, sadje in zelenjavo.

V primeru Irske je delež uporabe plastičnih vrečk v nekaj tednih padel za 94 %. Kljub začetnemu nasprotovanju trgovcev, je sedaj večina trgovcev postala velik zagovornik takse, saj je Irska od uvedbe takse bolj čista dežela.

Najboljša alternativa bi bila seveda *refill* trgovina brez embalaže, kamor bi lahko prišel vsak od nas s svojo steklenico, posodo ali vrečko iz blaga. V Sloveniji jih žal še ni, se da pa po tem zgledu že kupiti mleko na mlekomatih.

Dokler nimamo takih trgovin, se resnično ne moremo v celoti izogniti uporabi plastičnih vrečk. Kar pa lahko naredimo pa je to, da jih vsaj odvržemo v zabojnik za embalažo, saj so kvaliteten material za predelavo.

**2. Evropski teden zmanjševanja odpadkov in projekt Vrečka na Vrečko**

 **2.1 Evropski teden zmanjševanja odpadkov**

V Evropski uniji se, poleg učinkovitega zbiranja in ločevanja komunalnih odpadkov, vedno bolj poudarja preprečevanje nastajanja odpadkov. V Sloveniji smo glede tega šele v začetni fazi, saj so nujne spremembe tako pri izdelavi izdelkov kot tudi pri okoljski ozaveščenosti prebivalstva. Že v samem gospodinjstvu se namreč lahko zmanjša količina odpadkov z izbiranjem izdelkov za večkratno uporabo, brez nepotrebne ali vsaj s povratno embalažo, dolgo življenjsko dobo in podobno. Prav tako pa je pomembno, da se zavedamo, da odpadki nastajajo ob vsaki naši dejavnosti, povsod, kjer smo: doma, v šoli, v podjetju. Torej: ključ rešitve je v vsakem od nas, saj odpadki ne nastajajo kar sami od sebe.

Lani je Evropska komisija, s podporo programa LIFE +, pričela z ozaveščevalno akcijo Evropski teden zmanjševanja odpadkov (ETZO), ki bo letos potekal od 20. do 28. novembra. Namen ETZO, ki se mu je letos pridružila tudi Slovenija, je ozaveščanje o zmanjševanja odpadkov in sodelovanje pri zmanjšanju količine odpadkov po vsej Evropi. Pomembno je, da se prebivalci Evrope seznanijo s preprostimi ukrepi, ki jih lahko sprejemajo v vsakdanjem življenju kot prispevek za zmanjševanje količine odpadkov. Sporočilo ETZO prebivalcem je: Vsak ukrep šteje! Vsak mora sodelovati!

V Sloveniji ETZO koordinira Ministrstvo za okolje in prostor.

 **2.2 O projektu Vrečka na vrečko**

Društvo Ekologi brez meja, društvo [Eco Vitae](http://www.ecovitae.org/), umetnik [The Miha Artnak](http://www.artnak.net/) in oblikovalski studio [Lukatarina](http://www.lukatarina.net/) so se združili pri projektu Vrečka na vrečko, ki bo potekal med 20. in 27. novembrom v okviru Evropskega tedna zmanjševanja odpadkov - ETZO, z namenom [opozoriti na problem prekomerne uporabe plastičnih vrečk](http://www.facebook.com/pages/Vrecka-na-vrecko/174594682550592) in lončkov tudi v Sloveniji.

Projekt Vrečka na vrečko poteka v dveh delih. V prvem delu od 8. novembra do 19. novembra se zbirajo stare plastične vrečke in rabljeni plastični kozarčki po vrtcih, šolah, fakultetah in nekaterih drugih javnih ustanovah. Med 18. in 19. novembrom v BTC Cityu in 20. novembra na Kongresnem trgu na stičišču z Wolfovo ulico pa bodo v Ljubljani postavljene tudi stojnice, kjer bodo organizatorji nudili informacije o problematiki plastičnih vrečk in predlagali rešitve ter alternative, med drugim tudi vrečke iz blaga različnih ponudnikov, ki bodo tudi na voljo na stojnicah. Hkrati bo potekalo zbiranje tega odpadnega materiala. Prebivalci bodo na stojnici v zameno za vrečko, polno rabljenih plastičnih vrečk, dobili vrečko za večkratno uporabo.

V tednu od 22. do 27. novembra bo stojnico na Kongresnem trgu obogatila še vrsta dogodkov, kot so npr. ustvarjanje večje umetnine iz zbranih plastičnih vrečk, katere ustvarjalec je The Miha Artnak in umetnine iz lončkov, katere ustvarjalca bosta Lukatarina. Tako nastale umetnine bodo imele poleg estetske vrednosti tudi ozaveščevalni pomen. V okviru projekta se bodo izvajale tudi različne delavnice, kjer se bo ustvarjalo iz rabljenih plastičnih vrečk in lončkov, katere vodji bosta The Miha Artnak in Lukatarina ter košarka na malo drugačen način. Glede na to, da dela zadnje čase po mestu zgago neko bitje, imenovano **BAGFOOT**, ki ima po telesu namesto dlak polno plastičnih vrečk, lahko pričakujemo tudi njegov obisk, saj smo opazili, da ga plastika neznansko privlači.

V soboto, 27. novembra, bo ob zaključku ETZO otvoritev razstave umetnin iz plastičnih vrečk in lončkov, ki jo bo spremljal glasbeni dogodek. Na ta dan se bo podelila tudi simbolična nagrada vrtcu oziroma šoli, ki bo zbrala največ plastičnih vrečk in odpadnih lončkov. Vsekakor pa zaključna prireditev ne bo predstavljala konec projekta Vrečka na vrečko, saj je cilj projekt nadaljevati tudi v letu 2011.

V tednu ETZO želijo organizatorji projekta sporočilo o pomembnosti zmanjšanja porabe plastičnih vrečk in ustreznega ukrepanja dnevno predati vsaj 2000 mimoidočim, njihov dolgoročni cilj pa je seveda sprememba zakonodaje v smislu uvedbe okoljskega davka na vrečke in sprememba v navadah ljudi.

 **2.3 ČASOVNICA DOGODKOV**

* **8. november – 19. november**

Kaj: **ZBIRANJE MATERIALA**

Kje: na ljubljanskih vrtcih, šolah in fakultetah

* **15. november – 26. november**

Kaj: **ZBIRANJE MATERIALA**

Kje: v **Okoljskem centru** na Trubarjevi 50

Kdaj: med 9.00 in 13.00 ter med 14.00 in 17.00 vsak delavnik

**Vabljeni: VSI, VSTOPNINE NI**

* **18. in 19. november**

Kaj: **STOJNICA IDEJ**

Kje: v **BTC City, Aleja Mladih**

Kdaj: **11.00 do 14.00** in od **15.00 do 19.00**

**NAGRADA: Vsi, ki prinesete eno polno vrečo starih plastičnih vrečk, dobite 1 vrečo za večkratno uporabo!**

**Vabljeni: VSI, VSTOPNINE NI**

* **20. november in 22. – 27. november**

**Kaj: STOJNICA IDEJ**

**Kje:** Kongresni trg na stičišču z Wolfovo

**Kdaj:** od **10.00 do 16.00**

**NAGRADA: Vsi, ki prinesete eno polno vrečo starih plastičnih vrečk, dobite 1 vrečo za večkratno uporabo!**

**Vabljeni: VSI, VSTOPNINE NI**

* **22. november – 25. november**

Kaj: **DELAVNICE IZDELKOV IZ PLASTIČNIH VREČK IN PLASTIČNIH LONČKOV**

Kje: na **Kongresnem trgu na stičišču z Wolfovo**

kdaj: od **10.00 do 11.00** in od **13.00 do 15.00**

**Kdo so mentorji**: **VSI, VSTOPNINE NI**

1. delavnice izdelkov iz plastičnih vrečk vodi **umetnik The Miha Artnak**
2. delavnice izdelkov iz plastičnih lončkov vodita **Lukatarina**

**Vabljeni: VSI, VSTOPNINE NI**

* **27. november**

Kaj: **DELAVNICE IZDELKOV IZ PLASTIČNIH VREČK IN PLASTIČNIH LONČKOV**

Kje: na **Kongresnem trgu na stičišču z Wolfovo**

Kdaj: od **10.00 do 14.00**

Kdo so mentorji:

* 1. delavnice izdelkov iz plastičnih vrečk vodi **umetnik The Miha Artnak**
	2. delavnice izdelkov iz plastičnih lončkov vodita **Lukatarina**

**Vabljeni: VSI, VSTOPNINE NI**

* **22. november – 26. november**

Kaj: **SKRIVNOST KOSTI in LOVKA NA LOVCE**

Kje: na **Kongresnem trgu na stičišču z Wolfovo**

Kdaj: **od 10.00 do 16.00**

Kdo: Umetnino izdeluje **The Miha Artnak**

**Vabljeni: VSI, VSTOPNINE NI**

* **22. november – 26. november**

Kaj: **USTAVIMO SVETOVNO PRVENSTVO V PLASTIČNIH LONČKIH! *alias***

 **STOP THE WORLD CUP!**

Kje: **na Kongresnem trgu na stičišču z Wolfovo**

Kdaj: **od 10.00 do 16.00**

Kdo: Umetnino bosta izdelovala **Lukatarina**

**Vabljeni: VSI, VSTOPNINE NI**

* **26. november**

Kaj: **MULAMUNDUS 2010/11**, otvoritev nove, že 3. kolekcije **Mula vrečk iz blaga**

Kje: v **Okoljskem centru** na Trubarjevi 50

Kdaj: ob **18.00**

**Vabljeni: VSI, VSTOPNINE NI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **22. november – 26. november**

Kaj**: KOŠARKA MALO DRUGAČE**

Kje: na Kongresnem trgu na stičišču z Wolfovo

Kdaj: **od 13.00 do 15.00**

Kdo je mentor: **Luka Štucin (voditelj, animator)**

**Vabljeni: VSI, VSTOPNINE NI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **27. november od 10.00 do 11.00 in od 12. do 14.00**

Kaj**: KOŠARKA MALO DRUGAČE**

Kje: na Kongresnem trgu na stičišču z Wolfovo

Kdaj: **od 13.00 do 15.00**

Kdo je mentor: **Luka Štucin (voditelj, animator)**

**Vabljeni: VSI, VSTOPNINE NI**

* **17. november – 27. november**

Kaj: **BAGFOOT SAFARI**

Kje: na **Facebooku** in **YouTube**-u, po ulicah in nakupovalnih središčih Ljubljane

Kdaj: nenapovedano

**Vabljeni: vsi**

* **27. november**

Kaj: **VELIKA OTVORITEV SPOMENIKA VREČKAM IN POKALA LONČKOM**

Kje: **na Kongresnem trgu na stičišču z Wolfovo**

Kdaj: **ob 11.00 uri**

Moderator otvoritve umetnin: Luka Štucin

**Vabljeni: VSI, VSTOPNINE NI**

**2. 4 O ORGANIZATORJIH PROJEKTA**

**Društvo Ekologi brez meja**

Društvo Ekologi brez meja je neprofitno združenje, ki si prizadeva izboljšati stanje okolja s poudarkom na področju ravnanja z odpadki. To dosega s spodbujanjem sodelovanja ter aktivacije posameznikov in organizacij v njihovem lokalnem okolju.

Spletna stran: [**www.ebm.si**](www.ebm.si)

**Oblikovalski studio Lukatarina**

Katarina in Luka sta mlada oblikovalca, ki se najraje lotevata projektov v povezavi z ekologijo, okoljskimi problemi ter projekti na področju kulture. Vzporedno pa razvijata lastne izobraževalno raziskovalne projekte.

Spletna stran: [**www.lukatarina.net**](www.lukatarina.net)

**Društvo Eco Vitae**

Je društvo ekologov, ki želijo v slovenski prostor vnesti nove načine zadovoljevanja potreb, ki mnogo manj obremenjujejo okolje. Njihovi glavni področji aktivnosti sta promet in odpadki. Posežejo pa tudi po projektih vode in biodiverzitete. Svetujejo in pomagajo nam na poti do okolju prijaznejšega dela in bivanja.

Spletna stran: [**www.ecovitae.org**](www.ecovitae.org)

**The Miha Artnak**

Miha je vsestranski umetnik vizualnih komunikacij. Je dobitnik številnih mednarodnih nagrad in priznanj, kot so Brumen, Golden Drum, nagrada slovenskega oglaševalskega festivala (SOF), Magdalena, ... Sodeluje na številnih razstavah, med katerimi je bila doslej najbolj opazna Grafitarji in Street Art razstava v Mednarodnem grafičnem likovnem centru (MGLC) v Ljubljani.

Spletna stran: [**www.artnak.net**](www.artnak.net)

**2.5 Partnerji in pokrovitelji:**

* [**GEM**](http://www.gem.si/),
* [**Europlakat**](http://www.europlakat.si/),
* [**Dinos**](http://www.dinos.si/),
* [**LPT**](http://www.lpt.si/),
* [**BTC City**](http://www.btc-city.com/),
* [**Studio 12**](http://www.s12.si/),
* [**EKOŠOU**](http://www.facebook.com/pages/Ljubljana-Slovenia/EKO-SOU/168153719175),
* [**Fotokopirnica Drago**](http://www.kopirnica-ds.si/),
* [**Pro Commerce d.o.o.**](http://www.procommerce.si/),
* [**Mercator**](http://www.mercator.si/),
* [**Mestna občina Ljubljana**](http://www.ljubljana.si/si/mol/)